[image: ISO_9001-14001s][image: G_111]ОБЩИНА БУРГАС
8000 Бургас, ул.”Александровска” № 26
тел. централа: 056/ 84 09 15-19; факс: 056/ 84 13 14
www.burgas.bg; електронна поща: obshtina@burgas.bg


ДО
ОБЩИНСКИ СЪВЕТ
БУРГАС
Д О К Л А Д Н А   З А П И С К А
от
ИНЖ. ЧАНКА КОРАЛСКА
ЗАМ.-КМЕТ „СТРОИТЕЛСТВО, ИНВЕСТИЦИИ И РЕГИОНАЛНО РАЗВИТИЕ“
на ОБЩИНА БУРГАС

ОТНОСНО: Приемане на решение за отправяне на искане до Министерски съвет на Република България, чрез Областния управител на област Бургас, за безвъзмездно прехвърляне в полза на Община Бургас на правото на собственост върху държавен недвижим имот, представляващ масивна двуетажна сграда с административен адрес: гр.Бургас, бул.„Демокрация” № 6, функционираща като галерия-музей „Георги Баев”, ведно с прилежащото ѝ дворно място, урегулирано в УПИ VІІ-2084 в кв.24 по действащия ПУП-ПРЗ на ЦГЧ, гр.Бургас 

[bookmark: _GoBack]УВАЖАЕМИ ОБЩИНСКИ СЪВЕТНИЦИ,
С Акт за завземане на недвижим имот за държавен № 4647/05.04.1976 г. е актувано дворно място от 319,90 кв.м, съставляващо имот с пл.№ 6656 /бивш парцел VІІІ, урегулиран съдържащ 366 кв.м/ в кв.27, заедно с къща, застроена на 100,68 кв.м, с административен адрес: гр.Бургас, бул.„Толбухин” /настоящ бул.„Демокрация”/ № 6.
С ПУП-ПРЗ, одобрен със Заповед № РД 02-14-142/19.04.1989 г. на Председателя на Комитета по ТСУ към Министерски съвет, и последващи, влезли в сила, Изменение на ПУП-ПР на ЦГЧ, гр.Бургас, одобрено със Заповед № 3591/17.11.2009 г. на Зам.-кмет на Община Бургас, и Изменение на ПУП-ПРЗ на кв.24 в ЦГЧ, гр.Бургас, одобрено със Заповед № 572/21.03.2015 г. на Директор дирекция „Строителство“ при Община Бургас, описаното дворно място е урегулирано в УПИ VІІ-2084 в кв.24 по плана на ЦГЧ, гр.Бургас, целият с площ 365 кв.м, с отреждане „за обществено обслужване”.
За разглеждания имот е било отправено искане с изх.№ 06-02-147/06.09.1996 г. на Община Бургас до Областния управител на област Бургас за отписване от актовите книги за държавна собственост, на основание чл.78 от Закона за държавната собственост и чл.2, ал.1, т.6 от Закона за общинската собственост, в резултат на което е издадена Заповед № РД-13-130/16.09.1998 г. на Областния управител на област Бургас с постановен отказ за деактуването му в полза на Община Бургас.
На основание § 42 от ПЗР към ЗИД на ЗОС /ред. ДВ бр.96/1999 г./, във връзка с чл.2, ал.2, т.1 /ред. ДВ бр.96/1999 г./ и чл.58, ал.1 и ал.5 от ЗОС /ДВ бр.56/2008 г./, за УПИ VІІ-2084 в кв.24 по плана на ЦГЧ, гр.Бургас, ведно със съществуващата в него масивна сграда, е съставен Акт за частна общинска собственост № 5411 от 13.02.2009 г., вписан в Служба по вписванията–Бургас с № 141, том 9, Вх.рег.№ 2870 от 03.04.2009 г.
Копие от цитирания акт е изпратено с писмо изх.№ 06-02-141/10.04.2009 г. на Община Бургас до Областна администрация Бургас, в резултат на което е издадена Заповед № РД-13-6/24.06.2009 г. на Областния управител на област Бургас, с която потвърждава отказа си за деактуване, тъй като имотът е придобит по т.7, буква „Н“ от Инструкцията за приложение на Закона за наследствата и не отговаря на условията на § 42 от ПЗР към ЗИД на ЗОС, обн. ДВ бр.96 от 1999 г.
В писма с вх.№ 06-02-141/25.06.2009 г. и вх.№ 06-02-335/13.10.2009 г. в Община Бургас на Областния управител на област Бургас е указана възможността да бъде поискано прехвърляне на собствеността върху горецитирания имот в полза на Община Бургас по реда и условията на Закона за държавната собственост.
Към настоящия момент описаната постройка и прилежащото ѝ дворно място се стопанисват от Община Бургас. Същата е финансирала и осъществила строително-ремонтни и възстановителни работи на обекта, в съответствие с одобрен проект, за които има издадено от Началник отдел „КС, ВЕ” при Община Бургас Удостоверение № 58/10.05.2013 г. за въвеждане в експлоатация на строеж „Музей и галерия „Георги Баев” – вътрешно преустройство и реконструкция на съществуваща сграда с идентификатор 07079.609.242.1”, находяща се в УПИ VІІ-2084, кв.24 по плана на ЦГЧ, гр.Бургас, съответен на ПИ с идентификатор 07079.609.242 по КККР на гр.Бургас, одобрени със Заповед № КД-14-02-592/22.04.2013 г. на Началника на СГКК–гр.Бургас, с административен адрес: гр.Бургас, бул.„Демокрация” № 6.
Галерия-музей „Георги Баев” е от съществено значение за обществения живот на гр.Бургас, тъй като в нея редовно се организират културни събития – изложби, чествания и др.
Предвид гореизложеното и в изпълнение на правомощията ми по чл.60, ал.1 от Правилника за организацията и дейността на Общинския съвет и взаимодействието му с общинската администрация на Община Бургас, предлагам Общински съвет–Бургас, на основание чл.21, ал.1, т.8 от Закона за местното самоуправление и местната администрация, чл.34, ал.1 от Закона за общинската собственост и чл.7, т.6 от Наредбата за реда за придобиване, управление и разпореждане с общински имоти и вещи, приета от Общински съвет–Бургас, във връзка с чл.54 от Закона за държавната собственост, да вземе следното
РЕШЕНИЕ:
1. Да бъде отправено искане до Министерски съвет на Република България, чрез Областния управител на област Бургас, за безвъзмездно прехвърляне в полза на Община Бургас на правото на собственост върху недвижим имот, представляващ дворно място от 319,90 кв.м, съставляващо бивш имот с пл.№ 6656 по стар недействащ кадастрален план на гр.Бургас от 1956–1958 г., урегулирано в УПИ VІІ-2084 в кв.24 по действащия ПУП-ПРЗ на ЦГЧ, гр.Бургас, целият с площ 365 кв.м, с отреждане „за обществено обслужване”, съответен на ПИ с идентификатор 07079.609.242 и с площ 365 кв.м по КККР на гр.Бургас, одобрени със Заповед № КД-14-02-592/22.04.2013 г. на Началника на СГКК–гр.Бургас, ведно с построената в него масивна двуетажна сграда, отразена с идентификатор 07079.609.242.1 и със застроена площ 103 кв.м в одобрените КККР на гр.Бургас, с административен адрес: гр.Бургас, бул.„Демокрация” № 6, функционираща като галерия-музей „Георги Баев”;
 2. Възлага на Кмета на Община Бургас да извърши необходимите правни и фактически действия за изпълнение на решението по т.1;

Приложение: 
1. Акт за завземане на недвижим имот за държавен № 4647/05.04.1976 г.; 
2. Акт за частна общинска собственост № 5411/13.02.2009 г., вписан в Служба по вписванията–Бургас с № 141, том 9, Вх.рег.№ 2870 от 03.04.2009 г.;
3. Искане до Областния управител на област Бургас с изх.№ 06-02-147/06.09.1996 г. на Община Бургас;
4. Заповед № РД-13-130/16.09.1998 г. на Областния управител на област Бургас;
5. Заповед № РД-13-6/24.06.2009 г. на Областния управител на област Бургас;
6. Писма с вх.№ 06-02-141/25.06.2009 г. и вх.№ 06-02-335/13.10.2009 г. на Областния управител на област Бургас;
7. Удостоверение № 58/10.05.2013 г. за въвеждане в експлоатация на строеж, издадено от Началник отдел „КС, ВЕ” при Община Бургас;
8. Заповед № 572/21.03.2015 г. на Директор дирекция „Строителство“ при Община Бургас, окомплектована с графична част;
9. Скица на сграда № 15-306777-24.06.2016 г., издадена от СГКК–гр.Бургас, за сграда с идентификатор 07079.609.242.1 по КККР на гр.Бургас;
10. Скица № 15-306776-24.06.2016 г., издадена от СГКК–гр.Бургас, за ПИ с идентификатор 07079.609.242 по КККР на гр.Бургас;



ИНЖ. ЧАНКА КОРАЛСКА
За Кмет на Община Бургас
/Съгл. Заповед № 1839/07.07.2016 г. на Кмета на Община Бургас/

